Kamu bisa jelasin ke aku soal Bahasa Qibti dalam bahasa melayu?

Bahasa Qibti () atau Bahasa Koptik (dialek Bohairi: ϯⲙⲉⲧⲣⲉⲙⲛⲭⲏⲙⲓ ti.met.rem.ən.khēmi, dialek Sahidi: ⲧⲙⲛⲧⲣⲙⲛⲕⲏⲙⲉ t.mənt.rəm.ən.kēme) adalah bentuk terkini bahasa Mesir, yakni, sebuah bahasa Afro-Asia utara yang digunakan di Mesir terutamanya pada zaman Mesir Purba sehingga pada sekurang-kurangnya abad ke-17. Bahasa ini mula ditulis menggunakan huruf Qibti yang diambil daripada abjad Yunani dengan penambahan enam atau tujuh tanda-tanda dari tulisan demotik terbitan hieroglif untuk mewakili bunyi-bunyi yang wujud dalam bahasa Mesir tapi tiada dalam bahasa Yunani pada abad pertama.

Bahasa ini berkembang sebagai bahasa sastera dari abad kedua sehinggalah ke abad ke-13, manakala dialek Bohairinya terus menjadi bahasa keagamaan bagi Gereja Ortodoks Qibti Iskandariah. Bahasa Arab Mesir mengambil alih tempatnya sebagai bahasa masyarakat harian menjelang awal zaman moden, namun usaha-usaha menghidupkan semula pengunaan bahasa ini telah dilangsungkan sejak abad ke-19.